Държавен вестник, бр. 94, 2003 г., стр. 39

Б Р О Й  94
Д Ъ Р Ж А В Е Н   В Е С Т Н И К
С Т Р .  39
пътна (полицейска) регистрация, внасяни за
частно ползване от чуждестранни физически
лица, пребиваващи временно в страната за срок
до 3 месеца или транзитно преминаващи през
страната, може да се допусне след вписване в
документа за задгранично пътуване, с който
лицето влиза в страната, или в друг документ.
(3) Чуждестранни физически лица, преби-
ваващи временно в Република България за срок
повече от 3 месеца, могат да внасят временно
пътни превозни средства и ремаркета за част-
но ползване след представяне на документи,
удостоверяващи регистрацията на превозното
средство, документи, установяващи собстве-
ността на превозното средство, български до-
кумент за самоличност на лицето, в който е
отразен срокът за пребиваване в Република
България, документи за правоуправление, за-
дължителна застраховка и писмена митничес-
ка декларация.
(4) Временно пребиваващите в чужбина мес-
тни физически лица при краткосрочно завръ-
щане в Република България могат да внасят за
частно ползване за срок до 3 месеца притежава-
ните от тях пътни превозни средства и ремарке-
та, имащи постоянна чуждестранна пътна (по-
лицейска) регистрация. Временният внос на тези
превозни средства се оформя чрез вписване в
българските документи за задгранично пъту-
ване (паспортите) на техните притежатели.”
§ 232. Член 504 се изменя така:
“Чл. 504. (1) Като декларация за поставяне под
режим се приемат карнетите АТА и CPD , когато:
1. карнетите са издадени в договаряща стра-
на по Конвенция АТА (Митническата конвен-
ция по карнета АТА за временен внос на сто-
ки, съставена на 6 декември1961 г. в Брюксел)
или договаряща страна по Конвенцията за вре-
менен внос—Истанбулската конвенция, съста-
вена на 26 юни 1990 г. в Истанбул, приела пре-
поръките на Съвета за митническо сътрудни-
чество от 25 юни 1992 г. за приемане на карнет
АТА и карнет CPD за временно допускане при
условията и в сроковете, посочени в тези пре-
поръки, и
2. карнетите са издадени по установения ред
и са заверени и гарантирани от асоциация—член
на международна гаранционна верига.
(2) Алинея 1 се прилага, когато карнетите
АТА и CPD:
1. се отнасят за стоки, които са в приложно-
то поле на тези конвенции, и
2. са заверени от митническите органи в
съответните полета на корицата на карнета.
(3) Карнетите АТА и CPD се приемат от
входното митническо учреждение, с изключе-
ние на случаите, когато това митническо уч-
реждение не е в състояние да провери спазване-
то на условията на режима.”
§ 233. Член 505 се изменя така:
“Чл. 505. (1) Без да се нарушават особените
гаранционни системи при карнетите АТА и CPD,
поставянето под режим с писмена митническа
декларация изисква представянето и на обезпе-
чение, с изключение на случаите по приложе-
ние № 59.
(2) С цел улесняване на контрола при спазва-
не разпоредбите на режима митническите орга-
ни имат право да изискват водене на отчети.”
§ 234. Член 506 се изменя така:
“Чл. 506. (1) Когато стоки, поставени под
режим временен внос с пълно освобождаване
от вносни митни сборове по реда на чл. 500, се
декларират за режим внос, размерът на внос-
ните митни сборове се определя на базата на
елементите за облагане, приложими за тези
стоки към момента на приемане на митничес-
ката декларация за поставяне под режим внос.
(2) Когато стоки, поставени под режим по
реда на чл. 500, бъдат реализирани в рамките
на разрешеното ползване, при декларирането
им за режим внос те могат да не бъдат предста-
вени, при условие че всички условия за режима
са спазени.
(3) За целите на приключване на режима за
стоките по чл. 500, ал. 1 за реекспорт се счита
консумирането, унищожаването или безплат-
ното им раздаване на посетителите, доколкото
тяхното количество съответства на вида на
проявата, броя на посетителите и степента на
участието на титуляря в проявата.
(4) Алинея 2 не се отнася за алкохолни на-
питки, тютюневи изделия и горива.
(5) В случаите на противозаконно отнемане
или кражба на временно внесени по реда на
чл. 503, ал. 2 моторни превозни средства и ре-
маркета физическите лица—титуляри на вре-
менния внос, могат да напуснат Република Бъл-
гария без временно внесените от тях превозни
средства след заплащане или обезпечаване на
дължимите вносни митни сборове и други дър-
жавни вземания, а при невъзможност за пла-
щане или представяне на обезпечение—след
подаване на писмена декларация, че не прите-
жават парични средства или друго имущество в
страната и че се задължават да заплатят опре-
делените държавни вземания.”
§ 235. Член 507 се изменя така:
“Чл. 507. Когато стоки под режим временен
внос се поставят с цел приключването му под
режим с отложено плащане или се внасят в
свободна зона с контрол тип I по смисъла на
чл. 620 или в свободен склад, или се поставят в
свободна зона с контрол тип II по смисъла на
чл. 620, всички документи, с изключение на
карнети АТА/CPD, или отчетите, използвани
за посоченото митническо направление, или
всеки заместващ ги документ трябва да съдър-
жат текста “Стоки от ВВ”.”
§ 236. Член 508 се изменя така: